ddrg/super_eurlex huggingface dataset:
DA Den Europæiske Unions Tidende C 184/2

Domstolens kendelse (Tiende Afdeling) af 6. marts 2014 — Bloomsbury NV mod Belgische Staat (anmodning om præjudiciel afgørelse fra Hof van Beroep te Gent — Belgien)

(Sag C-510/12) (1)

((Artikel 99 i procesreglementet - fjerde direktiv 78/660/EØF - artikel 2, stk. 3 - princippet om et pålideligt billede - artikel 2, stk. 4 - informationspligt - artikel 2, stk. 5 - undtagelsespligt - artikel 32 - værdiansættelse baseret på historisk pris - et selskabs vederlagsfrie erhvervelse af et aktiv))

2014/C 184/03

Processprog: nederlandsk

Den forelæggende ret

Hof van Beroep te Gent

Parter i hovedsagen

Sagsøger: Bloomsbury NV

Sagsøgt: Belgische Staat

Sagens genstand

Anmodning om præjudiciel afgørelse — Hof van Beroep te Gent — Belgien — fortolkning af artikel 2, stk. 3-5, i Rådets fjerde direktiv 78/660/EØF af 25. juli 1978 på grundlag af traktatens artikel 54, stk. 3, litra g), om årsregnskaberne for visse selskabsformer (EFT L 222, s. 11) — princippet om et pålideligt billede — et selskabs vederlagsfrie erhvervelse af et betydeligt aktiv — ingen mulighed for at bogføre anskaffelsesværdien, hvilket medfører et fortegnet billede af selskabets aktiver og passiver, økonomiske stilling samt resultat

Konklusion

Artikel 2, stk. 3-5, i Rådets fjerde direktiv 78/660/EØF af 25. juli 1978 på grundlag af [artikel 44, stk. 2, litra g), EF] om årsregnskaberne for visse selskabsformer skal fortolkes således, at de ikke kræver, at et selskab, der vederlagsfrit erhverver et aktiv, bogfører dette aktiv med dets reelle værdi i sit årsregnskab.

(1) EUT C 46 af 16.2.2013
DA Den Europæiske Unions Tidende C 184/2

Domstolens kendelse (Syvende Afdeling) af 6. marts 2014 — Northern Ireland Department of Agriculture and Rural Development mod Europa-Kommissionen

(Sag C-248/12 P) (1)

((Appel - EUGFL, EGFL og ELFUL - udelukkelse fra EU-finansiering af udgifter - formaliteten vedrørende et annullationssøgsmål - sagsøgerens omstændigheder ikke direkte berørt af den omtvistede afgørelse))

2014/C 184/02

Processprog: engelsk

Parter

Appellant: Northern Ireland Department of Agriculture and Rural Development (ved solicitor K. Brown)

Den anden part i appelsagen: Europa-Kommissionen (ved N. Donnelly og P. Rossi, som befuldmægtigede)

Sagens genstand

Appel af kendelse afsagt af Retten (Ottende Afdeling) den 6. marts 2012 i sag T-453/10, Northern Ireland Department of Agriculture og Rural Development mod Kommissionen, hvorved Retten afviste en sag med påstand om delvis annullation af Kommissionens afgørelse 2010/399/EU (meddelt under nr. K(2010) 4894) af 15. juli 2010 om udelukkelse fra EU-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), for så vidt som den udelukker visse udgifter afholdt af Det Forenede Kongerige Storbritannien og Nordirland (EUT L 184, s. 6)

Konklusion.

1) Appellen forkastes.

2) Northern Ireland Department of Agriculture and Rural Development betaler appelsagens omkostninger.

(1) EUT C 200 af 7.7.2012.
DA Den Europæiske Unions Tidende C 225/54

Domstolens kendelse (Ottende Afdeling) af 6. juni 2013 — Gena Ivanova Cholakova mod Osmo Rayonno Upravlenie pri Stolichna direktsia na vatreshnite raboti (anmodning om præjudiciel afgørelse fra Administrativen sad Sofia-grad — Bulgarien)

(Sag C-14/13) (1)

(Præjudiciel forelæggelse - artikel 21, stk. 1, TEUF, artikel 67 TEUF og 72 TEUF - Den Europæiske Unions charter om grundlæggende rettigheder - national lovgivning, der giver mulighed for at anholde en person med henblik på at fastslå vedkommendes identitet - manglende forbindelse med EU-retten - Domstolen åbenbart inkompetent)

2013/C 225/99

Processprog: bulgarsk

Den forelæggende ret

Administrativen sad Sofia-grad

Parter i hovedsagen

Sagsøger: Gena Ivanova Cholakova

Sagsøgt: Osmo Rayonno Upravlenie pri Stolichna direktsia na vatreshnite raboti

Sagens genstand

Anmodning om præjudiciel afgørelse — Administrativen sad Sofia-grad — fortolkning af artikel 21, stk. 1, TEUF, sammenholdt med samme traktats artikel 67 og artikel 72, samt artikel 52, stk. 1, i Den Europæiske Unions charter om grundlæggende rettigheder, sammenholdt med chartrets artikel 6 og artikel 45, stk. 1 — unionsborgerskab — fri bevægelighed for personer — undtagelser — national lovgivning, der giver politiet mulighed for at anholde en person med henblik på at fastslå vedkommendes identitet, når denne person nægter eller ikke er i stand til at dokumentere sin identitet — tilbageholdelse i op til 24 timer — kontrol, der ikke er begrundet i hensynet til den offentlige orden, forhindring af en kriminel handling eller den indre sikkerhed — politiets skønsbeføjelse — manglende forpligtelse til at bedømme, om det er nødvendigt at fastslå personens identitet

Konklusion

Den Europæiske Unions Domstol har ikke kompetence til at besvare de præjudicielle spørgsmål, som Administrativen sad Sofia-grad (Bulgarien) har forelagt ved afgørelse af 17. december 2012 (sag C-14/13).

(1) EUT C 79 af 16.3.2013.
DA Den Europæiske Unions Tidende C 225/54

Domstolens kendelse (Tiende Afdeling) af 30. maj 2013 — Francesco Fierro og Fabiana Marmorale mod Edoardo Ronchi og Cosimo Scocozza (anmodning om præjudiciel afgørelse fra Tribunale di Tivoli — Italien)

(Sag C-106/13) (1)

(Præjudiciel forelæggelse - Den Europæiske Unions charter om grundlæggende rettigheder - gennemførelse af EU-retten - foreligger ikke - Domstolen åbenbart inkompetent)

2013/C 225/101

Processprog: italiensk

Den forelæggende ret

Tribunale di Tivoli

Parter i hovedsagen

Sagsøgere: Francesco Fierro og Fabiana Marmorale

Sagsøgte: Edoardo Ronchi og Cosimo Scocozza

Sagens genstand

Anmodning om præjudiciel afgørelse — Tribunale di Tivoli — fortolkning af artikel 1 i den første tillægsprotokol til den europæiske konvention om beskyttelse af menneskerettigheder og grundlæggende frihedsrettigheder, sammenholdt med artikel 6 TEU og artikel 17 og artikel 52, stk. 3, i chartret om grundlæggende rettigheder — ejendomsret — national lovgivning, hvorefter det er tilladt for de lokale administrative myndigheder at forbyde en ejer at sælge en del af sin ejendom uden forudgående tilladelse

Konklusion

Den Europæiske Unions Domstol har åbenbart ikke kompetence til at besvare det af Tribunale di Tivoli (Italien) forelagte spørgsmål.

(1) EUT C 141 af 18.5.2013.
DA Den Europæiske Unions Tidende C 102/12

Domstolens kendelse (Anden Afdeling) af 28. november 2013 — Sociedade Agrícola e Imobiliária da Quinta de S. Paio, Lda mod Instituto da Segurança Social, IP (anmodning om præjudiciel afgørelse fra 5 a Vara Cível de Lisboa — Portugal)

(Sag C-258/13) (1)

((Præjudiciel forelæggelse - Den Europæiske Unions charter om grundlæggende rettigheder - adgang til effektive retsmidler - juridiske personer, der handler med gevinst for øje - retshjælp - manglende forbindelse med EU-retten - Domstolen åbenbart inkompetent))

2014/C 102/15

Processprog: portugisisk

Den forelæggende ret

5 a Vara Cível de Lisboa

Parter i hovedsagen

Sagsøger: Sociedade Agrícola e Imobiliária da Quinta de S. Paio, Lda

Sagsøgt: Instituto da Segurança Social, IP

Sagens genstand

Anmodning om præjudiciel afgørelse — Varas Cíveis de Lisboa — fortolkning af artikel 6 og 267 TEUF og artikel 47 i Den Europæiske Unions charter om grundlæggende rettigheder (EFT 2000 C 364, s. 1) — ret til en effektiv domstolsbeskyttelse — national lovgivning, som udelukker juridiske personer, der handler med gevinst for øje, fra retshjælp — de nævnte juridiske personers fritagelse for omkostninger forbundet med søgsmål, såfremt de er insolvente eller i gang med en omstrukturering af virksomheden

Konklusion

Det er åbenbart, at Domstolen ikke har kompetence til at besvare de præjudicielle spørgsmål, som 5a Vara Cível de Lisboa (Portugal) har forelagt ved afgørelse af 13. marts 2013 (sag C-258/13).

(1) EUT C 215 af 27.7.2013.
DA Den Europæiske Unions Tidende C 102/8

Domstolens kendelse (Niende Afdeling) af 10. oktober 2013 — Ferenc Tibor Kovács mod Vas Megyei Rendőr-főkapitányság (anmodning om præjudiciel afgørelse fra Szombathelyi Törvényszék — Ungarn)

(Sag C-5/13) (1)

((Præjudiciel forelæggelse - artikel 45 TEUF - arbejdskraftens frie bevægelighed - national lovgivning, hvorefter en fører, der anvender et køretøj med udenlandske nummerplader, har pligt til ved en politikontrol straks at fremlægge bevis for køretøjets retmæssige anvendelse, idet der ellers ifaldes bødestraf))

2014/C 102/09

Processprog: ungarsk

Den forelæggende ret

Szombathelyi Törvényszék

Parter i hovedsagen

Sagsøger: Ferenc Tibor Kovács

Sagsøgt: Vas Megyei Rendőr-főkapitányság

Sagens genstand

Anmodning om præjudiciel afgørelse — Szombathelyi Törvényszék — fortolkning af princippet om fri bevægelighed for personer og af forbuddet mod forskelsbehandling samt af retten til en retfærdig rettergang — national færdselslovgivning, hvorefter alene motorkøretøjer med en registreringsattest og nummerplader udstedt af de nationale administrative myndigheder må køre på vejene inden for det nationale område, og at det kun under en kontrol kan godtgøres, om betingelserne for fravigelse af denne bestemmelse er opfyldt — pligt for en person, som har bopæl i medlemsstat A og arbejder i medlemsstat B, og som for at kunne køre til sin arbejdsplads har fået et motorkøretøj, der er indregistreret i medlemsstat B og ejet af den pågældendes arbejdsgiver, stillet til sin rådighed, til under enpolitikontrol på stedet at kunneføre bevis for, at han anvender køretøjet retmæssigt i medlemsstat A — ingen mulighed for føreren for at fremlægge beviset for retmæssigheden på et senere tidspunkt under en administrativ procedure

Konklusion

Artikel 45 TEUF skal fortolkes således, at den er til hinder for en lovgivning i en medlemsstat som den i hovedsagen omhandlede, hvorefter i princippet alene motorkøretøjer med en administrativt udstedt registreringsattest og nummerplader udstedt af samme medlemsstat må køre på vejene inden for denne medlemsstat, og hvor en i samme medlemsstat bosiddende person, som baseret på det forhold, at han anvender et køretøj, som er stillet til rådighed af hans arbejdsgiver, der har hjemsted i en anden medlemsstat, ønsker at påberåbe sig en fravigelse af denne bestemmelse, ved en politikontrol på stedet skal kunne føre bevis for, at han opfylder betingelserne for anvendelse af denne fravigelse, der er fastsat i den pågældende nationale lovgivning, idet han ellers, uden mulighed for fritagelse, umiddelbart pålægges en bøde svarende til den, der pålægges ved overtrædelse af registreringspligten.

(1) EUT C 114 af 20.4.2013.
DA Den Europæiske Unions Tidende C 102/8

Domstolens kendelse (Tredje Afdeling) af 14. november 2013 — MF 7 a.s. mod MAFRA a.s. (anmodning om præjudiciel afgørelse fra Úřad průmyslového vlastnictví — Den Tjekkiske Republik)

(Sag C-49/13) (1)

((Artikel 267 TEUF - begrebet »ret« - procedure med henblik på afgørelse af en retssag - uafhængighed - Domstolen åbenbart inkompetent))

2014/C 102/10

Processprog: tjekkisk

Den forelæggende ret

Úřad průmyslového vlastnictví

Parter i hovedsagen

Sagsøger: MF 7 a.s.

Sagsøgt: MAFRA a.s.

Sagens genstand

Anmodning om præjudiciel afgørelse — Úřad průmyslového vlastnictví — fortolkning af artikel 3, stk. 2, litra d), i Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker (EUT L 299, s. 25) — kriterier for bedømmelse af ond tro — indvirkning af omstændigheder, der har vist sig efter indgivelsen af varemærkeansøgningen, på bedømmelsen af, om ansøgeren handlede i god tro — varemærkeindehaverens samtykke i en adfærd, der kan medføre, at hans enerettigheder begrænses — aftaler indgået mellem indehaveren af det ældre varemærke og ansøgeren om det yngre varemærke, som ikke regulerer intellektuelle ejendomsrettigheder — indehaveren af det ældre varemærke har tålt det anfægtede varemærke gennem et længere tidsrum

Konklusion

Den Europæiske Unions Domstol er åbenbart inkompetent til at besvare de spørgsmål, som Úřad průmyslového vlastnictví (Den Tjekkiske Republik) har forelagt ved afgørelse af 22. januar 2013.

(1) EUT C 141 af 18.5.2013
DA Den Europæiske Unions Tidende C 102/11

Domstolens kendelse (Ottende Afdeling) af 14. november 2013 — Anouthani Mlamali mod Caisse d’allocations familiales des Bouches-du-Rhône (anmodning om præjudiciel afgørelse fra Tribunal des affaires de sécurité sociale des Bouches du Rhône — Frankrig)

(Sag C-257/13) (1)

((Præjudiciel forelæggelse - artikel 94 i Domstolens procesreglement - ikke tilstrækkelige oplysninger om den faktiske og retlige baggrund for tvisten i hovedsagen og om begrundelserne for nødvendigheden af en besvarelse af det præjudicielle spørgsmål - åbenbart afvisningsgrundlag))

2014/C 102/14

Processprog: fransk

Den forelæggende ret

Tribunal des affaires de sécurité sociale des Bouches du Rhône

Parter i hovedsagen

Sagsøger: Anouthani Mlamali

Sagsøgt: Caisse d’allocations familiales des Bouches-du-Rhône

Sagens genstand

Anmodning om præjudiciel afgørelse — Tribunal des affaires de sécurité sociale des Bouches du Rhône — fortolkning af artikel 11 i direktiv 2003/109/EF af 25. november 2003 om tredjelandsstatsborgeres status som fastboende udlænding (EUT L 16, s. 44) — tredjelandsstatsborger, der har lovligt ophold — afslag på en ansøgning om sociale ydelser for et mindreårigt barn under forældremyndighed, der selv er tredjelandsstatsborger — omgåelse af regelsættet om familiesammenføring — afslag begrundet ved manglende fremvisning af en attest for en helbredsundersøgelse, der er udstedt af Agence nationale de l’accueil des étrangers et des migrations — ligebehandling

Konklusion

Det er åbenbart, at anmodningen om præjudiciel afgørelse indgivet af Tribunal des affaires de sécurité sociale des Bouches du Rhône (Frankrig) ved afgørelse af 13. maj 2013 skal afvises.

(1) EUT C 207 af 20.7.2013.
DA Den Europæiske Unions Tidende C 52/23

Domstolens kendelse (Ottende Afdeling) af 12. december 2013 — Rocco Papalia mod Comune di Aosta (anmodning om præjudiciel afgørelse fra Tribunale ordinario di Aosta — Italien)

(Sag C-50/13) (1)

(Præjudiciel forelæggelse - artikel 99 i Domstolens procesreglement - socialpolitik - direktiv 1999/70/EF - § 5 i rammeaftalen vedrørende tidsbegrænset ansættelse - offentlig forvaltning - successive kontrakter - misbrug - skadeserstatning - betingelser for at opnå erstatning i tilfælde af en ulovlig bestemmelse i en ansættelseskontrakt - ækvivalensprincippet og effektivitetsprincippet)

2014/C 52/39

Processprog: italiensk

Den forelæggende ret

Tribunale ordinario di Aosta

Parter i hovedsagen

Sagsøger: Rocco Papalia

Sagsøgt: Comune di Aosta

Sagens genstand

Anmodning om præjudiciel afgørelse — Tribunale ordinario di Aosta — fortolkning af § 5 i Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP (EFT L 175, s. 43) — offentlig forvaltning — erstatning i tilfælde af en ulovlig bestemmelse i en ansættelseskontrakt — betingelser — bevis for det lidte tab — krav om bevis for afkald på andre og bedre jobmuligheder

Konklusion

Rammeaftalen om tidsbegrænset ansættelse indgået den 18. marts 1999, som findes i bilaget til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at den er til hinder for en national lovgivning som den i hovedsagen omhandlede, som i tilfælde af en offentlig arbejdsgivers misbrug af flere på hinanden følgende tidsbegrænsede ansættelseskontrakter udelukkende giver den berørte arbejdstager ret til erstatning for det tab, han mener at have lidt som følge heraf, uden nogen som helst mulighed for at omkvalificere det tidsbegrænsede ansættelsesforhold til et tidsubegrænset ansættelsesforhold, når denne ret til erstatning er betinget af, at den omhandlede arbejdstager fører bevis for, at han har været nødsaget til at give afkald på andre og bedre jobmuligheder, og denne forpligtelse gør det uforholdsmæssigt vanskeligt eller praktisk umuligt for den omhandlede arbejdstager at udøve de rettigheder, der tillægges i henhold til EU-retten.

Det tilkommer den forelæggende ret at vurdere i hvilket omfang bestemmelserne i national ret, der har til formål at sanktionere den offentlige arbejdsgivers misbrug hidrørende fra anvendelsen af flere på hinanden følgende tidsbegrænsede ansættelseskontrakter eller ansættelsesforhold, er i overensstemmelse med disse principper.

(1) EUT C 147 25.5.2013.
DA Den Europæiske Unions Tidende C 52/23

Domstolens kendelse (Sjette Afdeling) af 7. november 2013 — straffesag mod Sergio Alfonso Lorrai (anmodning om præjudiciel afgørelse fra Tribunal di Cagliari — Italien)

(Sag C-224/13) (1)

(Præjudiciel forelæggelse - artikel 53, stk. 2, i Domstolens procesreglement - grundlæggende rettigheder - straffesagens lange varighed - udsættelse af en straffesag på ubestemt tid i tilfælde af, at den tiltaltes sygdom bevirker, at vedkommende ikke er i stand til fuldt bevidst at følge sagen - tiltaltes uhelbredelige sygdom - manglende gennemførelse af EU-retten - Domstolen åbenbart inkompetent)

2014/C 52/41

Processprog: italiensk

Den forelæggende ret

Tribunal di Cagliari

Tiltalt i straffesagen

Sergio Alfonso Lorrai

Sagens genstand

Præjudiciel — Tribunal di Cagliari — fortolkning af artikel 47, stk. 2, i Den Europæiske Unions charter om grundlæggende rettigheder og artikel 6 i den europæiske menneskerettighedskonvention, sammenholdt med artikel 6 TEU — straffesagens alt for lange varighed — national lovgivning, hvorefter straffesagen skal udsættes på ubestemt tid i tilfælde af, at den tiltaltes sygdom bevirker, at vedkommende ikke er i stand til fuldt bevidst at følge sagen — krav om, at tiltalte skal undersøges jævnligt — tiltaltes uhelbredelige sygdom

Konklusion

Det er åbenbart, at Den Europæiske Unions Domstol ikke har kompetence til at besvare de spørgsmål, som er forelagt af Tribunal di Cagliari (Italien).

(1) EUT C 207 af 20.7.2013.
DA Den Europæiske Unions Tidende C 52/24

Domstolens kendelse (Syvende Afdeling) af 12. december 2013 — Umbra Packaging srl mod Agenzia delle Entrate — Direzione Provinciale di Perugia (anmodning om præjudiciel afgørelse fra Commissione Tributaria Regionale dell’Umbria — Italien)

(Sag C-355/13) (1)

(Præjudiciel forelæggelse - procesreglementet - artikel 53, stk. 2, og artikel 99 - besvarelsen af et præjudicielt spørgsmål, der klart kan udledes af retspraksis - appel som åbenbart skal afvises - elektroniske kommunikationsnet og elektroniske kommunikationstjenester - direktiv 2002/20/EF (»tilladelsesdirektivet«) - artikel 3 - pålæggelse af en afgift for regeringstilladelse i tilfælde af en telefonabonnementskontrakt - afgift finder ikke anvendelse i tilfælde af forudbetalt telekort - artikel 102 TEUF)

2014/C 52/42

Processprog: italiensk

Den forelæggende ret

Commissione Tributaria Regionale dell’Umbria

Parter i hovedsagen

Sagsøger: Umbra Packaging srl

Sagsøgt: Agenzia delle Entrate — Direzione Provinciale di Perugia

Sagens genstand

Anmodning om præjudiciel afgørelse — Commissione Tributaria Regionale dell’Umbria — fortolkning af artikel 3 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (»tilladelsesdirektivet«) (EFT L 108, s. 21) og artikel 102 TEUF — national lovgivning, der pålægger mobiltelefonioperatører en afgift — pålæggelse af en afgift for myndighedsgodkendelse i tilfælde af en telefonabonnementskontrakt — afgift opkræves ikke i tilfælde af forudbetalt telekort

Konklusion

Artikel 3 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (»tilladelsesdirektivet«), skal fortolkes således, at den ikke er til hinder for en national lovgivning, som den i hovedsagen omhandlede, der vedrører en afgift på virksomhed, der udøves inden for rammerne af en statslig koncession.

(1) EUT C 260 af 7.9.2013.
DA Den Europæiske Unions Tidende C 52/23

Domstolens kendelse (Sjette Afdeling) af 12. december 2013 — Fercal — Consultadoria e Serviços, Lda mod Kontoret for Harmonisering i det Indre Marked (Varemærker og Design) og Jacson of Scandinavia AB

(Sag C-159/13 P) (1)

(Appel - EF-varemærker - forordning (EF) nr. 40/94 - ordmærket »JACKSON SHOES« - ugyldighedsbegæring fra indehaveren af det nationale firmanavn »Jacson of Scandinavia AB« - ugyldighedserklæring - åbenbart afvisningsgrundlag)

2014/C 52/40

Processprog: portugisisk

Parter

Appellant: Fercal — Consultadoria e Serviços, (ved advogado A.J. Rodrigues)

De andre parter i sagen: Kontoret for Harmonisering i det Indre Marked (Varemærker og Design) (ved P. Guimarães og G. Schneider, som befuldmægtigede) og Jacson of Scandinavia AB

Sagens genstand

Appel af dom afsagt af Retten (Femte Afdeling) den 24. januar 2013 i sag T-474/09, Fercal — Consultadoria e Serviços mod KHIM — Jacson of Scandinavia, hvorved Retten frifandt KHIM i et søgsmål til prøvelse af afgørelse truffet den 18. august 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1253/2008-2) vedrørende en ugyldighedssag mellem Jacson of Scandinavia AB og Fercal — Consultadoria e Serviços, Lda

Konklusion

1) Appellen forkastes.

2) Fercal — Consultadoria e Serviços, Lda betaler sagens omkostninger.

(1) EUT C 171 af 15.6.2013.
DA Den Europæiske Unions Tidende C 377/4

Kendelse afsagt af Domstolen (Tiende Afdeling) den 7. november 2013 — IDT Biologika GmbH mod Europa-Kommissionen

(Sag C-6/13 P) (1)

(Appel - artikel 18 i Domstolens procesreglement - offentlige vareindkøbskontrakter - udbud om levering af rabiesvaccine til Serbien - afvisning af bud - åbenbart, at appellen skal afvises eller forkastes)

2013/C 377/07

Processprog: tysk

Parter

Appellant: IDT Biologika GmbH (ved Rechtsanwälte R. Gross og T. Kroupa)

Den anden part i appelsagen: Europa-Kommisisonen (ved F. Erlbacher og T. Scharf, som befuldmægtigede)

Sagens genstand

Appel af dom afsagt af Retten (Anden Afdeling) den 25. oktober 2012 i sag T-503/10, IDT Biologika mod Kommissionen, hvorved Retten frifandt Kommissionen i et søgsmål med påstand om annullation af den afgørelse, der blev truffet den 10. august 2010 af EU’s delegation i Republikken Serbien, hvorved kontrakten vedrørende EuropeAid/129809/C/SUP/RS om levering af en rabiesvaccine til brug for vaccineringskampagner i Serbien blev tildelt et konsortium under ledelse af selskabet Biovet a.s., og hvorved sagsøgerens bud blev afvist — overskridelse af de grænser, der gælder for Kommissionen i forbindelse med udøvelsen af dens skøn

Konklusion

1) Appellen forkastes.

2) IDT Biologika GmbH betaler sagens omkostninger.

(1) EUT C 108 af 13.4.2013.